Таджікістан

Таджікістан (тадж. Тоҷикистон, [tɔdʒikisˈtɔn]), офіціално Републіка Таджікістан (тадж. Ҷумҳурии Тоҷикистон) — гориста країна в Середнюй Азії. Граничит из Афґаністаном на юзі, Узбекістаном на западі, Кірґізстаном на сівері тай Китайом на востоці. Територія Таджікістана была частьов многых держав и імперій, межи ними державы Ахеменідув и Сасанідув, Монґольска и пак Російской імперов. Таджікістан из теперішніми гатарами ся появив у Совєтьскому союзі, спершу як автономна републіка в Узбекістані, пак уд 1929. года як окремішня совєтьска републіка. Скоро по независимости Таджікістана (9. септембра 1991) ся почала гражданьска война (1992 — 1997). Уд 1992 року в довжности главы державы є Емомалі Рахмон, фактично як авторітарный правитель. Булшина жителюв сут таджікы подля народности и мусулмане подля реліґії. Економіка Таджікістана силно зависит уд пересылкы гроши из заробкув, майбулш из Росії (почти половка ГДП). Другыми важными секторами сут выроба памута тай алумінія. Тоты даны суть часточно або цалком основаны на перекладї статї Tajikistan на анґліцькій Вікіпедії.